Formandens beretning for 2023.
Det er rart fortsat at kunne byde jer velkomne til IFK-generalforsamling, uden at skulle fremhæve en ny hindring for gennemførslen af idrætsåret.  Det vil sige, så er der forsat ikke adgang på Flyvestationen for ikke tjenestegørende medlemmer, uden det har et militært, operativt formål. Det er følgen af et øget beredskab og trusselsvurdering.
Der arbejdes stadig ihærdigt på at finde en løsning, men på tros af støtte fra tidligere CH FTK, SØL, så er der forsat lukket. 
Det var også problemet sidste år og der ligger ikke lige en praktisk løsning for døren, men vi kan håbe.
På Medlemssiden. 
Lige som sidste år, så har vi en lille stigning i antallet af medlemmer. Den er ikke stor, men lidt har også ret. Ca. 1350 medlemmer og hele tiden møder vi nye der tror de automatisk bliver overført til IFK, når de starter på Karup. Der er stadig langt op til de 3.500 der arbejder på Karup, men nedgangen er bremset og vi bevæger os med små skridt den rigtige vej og stigning to år i træk er en trend.
Vi har stadig plads til mange flere og det er efterhånden et fast punkt på min beretning, men vi kæmper stadig med at blive synlige og relevante for de potentielle medlemmer. 
Bestyrelsen forsøger hele tiden at lytte til og støtte nye ideer, der kan skabe gode muligheder for vores medlemmer. 
Sekretæren gør et stort arbejde for at udbrede vores tilbud og fortælle hvad man skal gøre for at blive medlem eller flytte sit medlemskab til IFK, men det arbejde skal endnu længere rundt på flyvestationen og vi har brug for at alle medlemmer hjælper til.
Vores Cross- og motionsudvalg forsøger i øjeblikket at skaffe ambassadører ved de enkelte enheder. ambassadørernes opgave bliver at formidle vores tilbudt og prikke til medlemmerne rundt omkring, så vi kan få gjort flere opmærksomme på IFK og alle de tilbud vi har.  Det virker nu engang bedst, hvis en kollega spørger om man vil med. 
IFK har nu 25 udvalg, der dækker en meget bred vifte af idrætsgrene og vi søger hele tiden nye ideer til at supplere eller erstatte de traditionelle idrætsgrene og vi er stadig meget åbne over for nye ideer. 
Det vigtigste er, at der skal være en eller flere ildsjæle, der vil hjælpe os med at køre aktiviteten og at det skal være reelt åbent for alle medlemmer.
Godt arbejde til alle de frivillig, der ligger så meget arbejde i at andre kan dyrke idræt og tusind tak for indsatsen, den er meget værdsat. Også en tak til alle jer der stillede op for IFK og alle jer der tog en ven med til stævne. Det håber jeg også I vil gøre i 2024.
2023 som sports år. 
Så er vi endeligt tilbage på sporet igen. Ingen DMI stævner blev aflyst i 2023 og tilmed blev to nye forsøgsstævner introduceret. Padel, som lynhurtigt blev overtegnet og en stor succes. Og så EXFIL på Bornholm, der også tiltrak sig en fin deltagelse, men som sagtens kunne håndterer endnu flere. Begge stævner ser ud til at kunne tiltrække nye grupper af idrætsudøvere og er at finde på stævnelisten for 2024 igen.
For IFK lykkedes det også at få flere med til stævnerne og det kan aflæses på resultatlisten. Det blev til 20 guld, 20 sølv og 16 bronze. En rigtig flot fremgang i forhold til 2020. Jeg vil meget gerne opfordre til at deltage i DMI stævnerne også selv om man ikke forventer at hente guldmedaljen med hjem. Stævnerne bliver kun bedre af at vi er mange der stiller op og der er en unik mulighed for at møde nye kollegaer uden for kontoret. 
En stor tak OSW for at finde tid i uddannelsen og give de værnepligtige mulighed for at deltage fodbold/volleyball stævnet. Det blev ikke til medaljer, men til masser af idræt og gode oplevelser, der giver energi til nye udfordringer. Mon flere gode oplevelser med Flyvevåbnet kunne betyde at endnu flere vil blive hængende og søge en karriere i Flyvevåbnet?? Det tror jeg. 
Selvfølgelig har vi støttet de aktiviteter der er blevet lavet på flyvestationen. Som nævnt de tidligere år, så både HW 100 km Challenge og Flyvermarch. Begge dele blev bragende succeser igen og var med til at samle rigtig mange mennesker til idræt og vise FORSVARET, FLYVEVÅBNET og Flyvestation Karup frem på bedste vis.  
Også Forsvarets motionsevent DHL i Aarhus bakkede vi flot op om og samlede over 500 deltagerer til en festlig aften. Det er ikke IFK arrangementer, men der er et meget stort sammenfald mellem arrangørerne og IFK 
Vi fik endeligt sat vores disk golf bane op og den blev indviet af OSW inden ilden blev givet rigtig fri og det har vist sig, at vi også i denne sportsgren har dedikerede atleter. 
Desværre gik gravemaskinen i stykker inden vi fik hullerne til fodboldgolf etableret færdigt, men den er klar igen, så banen kan blive klar til forårets komme. 
Endelig, så arbejder vi fortsat på at styrke idrætsfælleskabet for alle på Karup. Både materielmæssigt, med kurser og hvad ellers der kan sætte gang i den frivillige idræt.
Fremtid 
Når vi ser ind i 2024, så ser vi ind i et travlt arbejdsår, men her er der også brug for at dyrke idræt, at friske hovedet og få stressen ud af kroppen. Mange gør det ved at løbe eller cykle en tur selv, men tag en ven med eller to eller benyt de tilbud om fælles træning IFK er med til at støtte, så bliver vanen lettere at holde og meget mere hyggelig.
IFK vil være der med tilbud og vil gøre hvad vi kan for at skabe rammerne for at medlemmerne kan dyrke idræt sammen og har du en god ide, så kontakt bestyrelsen eller et af vores mange udvalg.
Vi er gået i samarbejde med Alheden Idrætsforening om at forsøge at skaffe to padelbaner til lokalområdet. Det er stadig i projektfasen, men vi håber at kunne vende tilbage med en samarbejdsaftale, der giver IFK medlemmer rabat på baneleje i Frederiks på samme måde som vi har gjort med svømmehallen.
Afslutning 
Som afslutning kan det konkluderes, at der, til trods for en meget travl og omskiftelig hverdag, stadig bliver ydet en meget stor og frivillig indsats i foreningen fra såvel de aktive udøvere som fra planlæggerne, og den indsats skal der, som altid, lyde en meget stor og varm tak for. 
Som jeg altid afslutter, så ved jeg, at næsten alle IFK ildsjæle også lægger en stor indsats i de lokale idrætsforeninger rundt om i nærområdet og jeg håber, at vi kan lave lokale arrangementer sammen med de civile klubber til fælles gavn. 

